b'\n_START_ARTICLE_\nPagoda Kutodo\n_START_SECTION_\nKraljeva zasluga\n_START_PARAGRAPH_\nKralj Mindon Min je pagodo zgradil kot del tradicionalnih temeljev novega kraljevega glavnega mesta Mandalaj leta 1857. Leta 1871 je v njej sklical 5. budisti\xc4\x8dno sinodo. Potomcem je \xc5\xbeelel zapustiti veliko umetni\xc5\xa1ko delo v kamnu, ki ga predstavlja Tipitaka (sanskrtska beseda, ki pomeni tri ko\xc5\xa1are in opisuje njihove razli\xc4\x8dne norme spisov), ki bi naj zdr\xc5\xbeal \xc5\xa1e pet tiso\xc4\x8dletij po Budi. Gradnja pagode se je za\xc4\x8dela leta 1860, njen hti (sen\xc4\x8dnik, de\xc5\xbenik ali krona) je bil name\xc5\xa1\xc4\x8den 19. julija 1862, napisi pa ka\xc5\xbeejo, da je bila odprta za javnost 4. maja 1868. Bili so razporejeni v urejenih vrstah v treh ogradah, 42 v prvi, 168 v srednji in 519 v tretji. \xc5\xa0e ena stoji na jugovzhodnem vogalu prve ograde, v kateri je 730. kamniti zapis. 34 ope\xc4\x8dnih zajatov (zaveti\xc5\xa1\xc4\x8d) stoji vse naokoli, razen na vzhodni strani pagode. _NEWLINE_Glavni vhod je z juga skozi masivna, vendar odprta tikova vrata, bogato izrezljana s cvetli\xc4\x8dnimi vzorci, spiralami in deva nati (bo\xc5\xbeanskimi duhovi [[nat (duh)|nat). To je pokrit pristop ali saungdan kot v ve\xc4\x8dini burmanskih pagod s freskami pod streho. Med vrstami kamnitih napisnih stup rastejo drevesa Mimusops elengi (je zimzeleno drevo, njegov les je dragocen, sadje je u\xc5\xbeitno in se uporablja v tradicionalni medicini; kot drevo daje gosto senco in cvetovi oddajajo vonj, ki je cenjen v vrtu), ima veje podobne jasminu, ki odi\xc5\xa1avijo celoten kompleks. Burmanske dru\xc5\xbeine imajo piknike v senci pod temi drevesi, pobirajo cvetje, da bi naredili vence za Budo ali ga nosili v laseh, otroci pa se igrajo skrivalnice med vrstami stup. Na jugozahodu notranje terase je zelo staro drevo, za katero verjamejo, da je staro 250 let, njegove nizke veje so privzdignjene s podporami.\n_START_SECTION_\nPriklju\xc4\x8ditev in skrunitev\n_START_PARAGRAPH_\nKo so Britanci leta 1885 priklju\xc4\x8dili Mandalaj, je obzidano mesto Pala\xc4\x8da Mandalaj postalo Fort Dufferin. V njej in okoli\xc5\xa1kih samostanih in pagodah so bili nastanjeni vojaki. Postali so zaprti za javnost in Burmancem ni bilo ve\xc4\x8d dovoljeno obiskovati verskih objektov. Dav\xc4\x8dni izvedenec U Aung Ban je uveljavil idejo o direktivi kraljice Viktorije, ki je obljubila spo\xc5\xa1tovati vse religije, v katere so verovali njeni podlo\xc5\xbeniki. Na njihovo za\xc4\x8dudenje in veliko veselje je leta 1890 britanska kraljica ukazala umik vseh svojih \xc4\x8det iz verskih prostorov. Na veliko \xc5\xbealost so ugotovili, da je bila pagoda izropana, manjkali so htiji, zlato, srebro, diamanti, rubini in drugi dragi kamni, italijanske plo\xc5\xa1\xc4\x8dice iz marmorja na terasah, zvonovi so le\xc5\xbeali na tleh. Zato\xc4\x8di\xc5\xa1\xc4\x8da so bila popolnoma uni\xc4\x8dena, opeke so bile uporabljene za gradnjo ceste za vojsko. Vsi medeninasti zvonovi iz vseh kjauksa gu stup so izginili, 9 na vsaki, kar je 6570 zvonov, prav tako tudi zlato \xc4\x8drnilo iz \xc4\x8drk ter tudi na obeh robovih in na vrhu vsake marmorne plo\xc5\xa1\xc4\x8de. Vsa mitolo\xc5\xa1ka bitja vzdol\xc5\xbe koridorjev so ostala brez glave, marmorne o\xc4\x8di in kremplji z zidanih \xc4\x8dint so izginili.\n_START_SECTION_\nObnova\n_START_PARAGRAPH_\nOdbor visokih menihov, \xc4\x8dlani kraljeve dru\xc5\xbeine in nekdanji pripadniki kralja, vklju\xc4\x8dno Atuma\xc5\xa1i Sajado (opat iz samostana Atuma\xc5\xa1i), Kinvon Min D\xc5\xbei U Kaung (kancler), Hleithin Atwinwun (minister kraljeve flote), Yaunghwe Saopha Sir Saw Maung in Moby\xc3\xa8 Sitke (general kraljeve vojske), so bili leta 1892 dolo\xc4\x8deni, da za\xc4\x8dnejo obnovo s pomo\xc4\x8djo in donacijami dru\xc5\xbein prvotnih donatorjev v skladu z obi\xc4\x8daji in tudi javnosti._NEWLINE_Sitk\xc3\xa8 je vpra\xc5\xa1al za dovoljenje vi\xc5\xa1jih menihov o posaditvi drevesa hkajei (star flower) in meze (Madhuca longifolia). Zlate \xc4\x8drke so zamenjali s \xc4\x8drnim \xc4\x8drnilom, ki ga je la\xc5\xbeje brati. Kovinske htije kjauksa gus so nadomestili s kamnitimi, ki so jih pla\xc4\x8dali \xc4\x8dlani kraljeve dru\xc5\xbeine (155), nekdanji pripadniki kraljeve vojske (58), \xc5\xa0an Saophas in Miosas (102) in javne donacije (414). Leta 1913 je Sir Pad Ta, trgovec z ri\xc5\xbeem iz Ranguna (Jangon), pagodo popravil in pozlatil. Naslednje leto je dru\xc5\xa1tvo Pitaka namestilo \xc5\xbeelezna vrata na napisne kamne na ju\xc5\xbene odprtine, kot so bili izrezljani leseni paneli, ki so jih uni\xc4\x8dili vojaki. Zahodna vrata je naslednje leto podarila slavna zat mintha (gledali\xc5\xa1ka performerka) U Po Sein, vrata na severu in vzhodu pa otroci in vnuki kralja Mindona leta 1932. Leta 1919 je pu\xc5\xa1\xc4\x8davnik U Kandi vodil obnovo ju\xc5\xbene in zahodne saungdane (pokriti pristopi).\n_START_SECTION_\nGalerija\n_START_PARAGRAPH_\n<gallery> File:Myanmar tourist sale.JPG|Saungdan (pokrit pristop) do Kutoda z juga Image:Kuthodaw_west.JPG|Zahodni saungdan Image:Stairs to the upper terrace Kuthodaw Pagoda (0667).JPG|Stopni\xc5\xa1\xc4\x8de na zgornjo teraso Kutodo varujejo mitska bitja Image:Kuthodaw_Bell.JPG|Zvon v Kutodu Image:Buddha statue at Kuthodaw.JPG|Inga nan paya - majhno Budovo sveti\xc5\xa1\xc4\x8de za planetarno po\xc5\xa1to Merkurja File:Zayat at Kuthodaw Pagoda 2.jpg|Zajat na jezeru ju\xc5\xbeno od Kutoda Image:Kuthodaw_picnic.JPG|Dru\xc5\xbeinski piknik v Kuthodu pod drevesom (Mimusops elengi) Image:Zayat at Kuthodaw Pagoda.jpg|Zajat na SV terasi Kutoda File:Kuthodaw1.JPG|Kuthodaw pagoda, stena'